Ordinaziun executiva tar la lescha federala davart l'agid a victimas da delicts (OECGtLAV)    549.100   Ordinaziun executiva tar la lescha federala davart l'agid a  victimas da delicts (OECGtLAV)  dals 01-10-1993 (versiun dals 01-01-2016)  sa basond sin l'art. 15 al. 3 da la constituziun chantunala1)  relaschada dal cussegl grond il 1. d'october 19932)  Art.  1 Post da cussegliaziun 1 Il post da cussegliaziun en il senn da la legislaziun federala davart l'agid a victimas  da delicts è il post da cussegliaziun per l'agid a victimas da l'uffizi  chantunal dal  servetsch social. En cas da basegn po la regenza renconuscher ulteriuras instituziuns  sco posts da cussegliaziun. * 2 Sche  quai  è  necessari  è  il  post  da  cussegliaziun  autorisà  da  consultar  autras  instituziuns u persunas. * 3 Il post da cussegliaziun è obligà da cussegliar e da gidar e resta responsabel per  quai, er sch'el collavura cun autras instituziuns u persunas. * 4 … *  Art.  2 Indemnisaziun e bunificaziun, cumpetenza 1 Sin  dumonda  da  la  victima  d'in  delict  vegnan  ils  dretgs  d'indemnisaziun  e  da  bunificaziun giuditgads e pajads da l'uffizi chantunal dal servetsch social (uffizi). 2 L'uffizi decida er, sch'i sto vegnir concedì in pajament anticipà.  Art.  3 Dumonda 1 La dumonda per il pajament d'ina indemnisaziun u d'ina bunificaziun sto vegnir  inoltrada en scrit tar l'uffizi. En cas motivads po ella er vegnir messa a protocol. 2 Ils fatgs, sin ils quals la dumonda sa basa, ston vegnir explitgads curtamain. Meds   da cumprova ston vegnir preschentads, uschenavant ch'els sa chattan en ils mauns da  la victima.  1) La  nova  constituziun  na  cuntegna  naginas  normas  da  delegaziun  correspundentas  (cf.  art. 103 al. 1 e 2 CC); DG 110.100.  2) M dals 11 da matg 1993, 145; PCG 1993/94, 388  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   549.100    Art.  4 Scleriment dals fatgs 1 Per sclerir ils fatgs po l'uffizi interrogar persunas participadas sco er infurmaturas   ed infurmaturs, consultar actas uffizialas, documents sco er expertas ed experts sco  er far autras retschertgas adequatas. 2 Sche quests  meds  d'inquisiziun  na bastan betg per  sclerir  ils  fatgs,  pon vegnir  interrogadas perditgas d'uffizi u sin proposta. Las disposiziuns da la procedura civila  davart ) la cumprova da perditgas vegnan applitgadas confurm al senn. 3 La victima è obligada da cooperar per constatar ils fatgs. 4 L'uffizi n'è betg lià a giavischs per sclerir ils fatgs.  Art.  5 Procedura 1 L'uffizi decida sin basa da la dumonda da la victima, da las actas da la procedura   penala e da ses agens scleriments. 2 Las dumondas ston vegnir giuditgadas uschè svelt sco pussaivel.  Art.  6 Meds legals 1 Disposiziuns ch'èn vegnidas relaschadas sin basa da questa ordinaziun pon vegnir   contestadas cun recurs tar la dretgira administrativa, e quai entaifer 30 dis dapi la  communicaziun.  La  dretgira  administrativa  examinescha  libramain  la  disposiziun  contestada. * 2 … *  Art.  7 Dretgs visavi l'autura u l'autur dal delict 1 Sch'i vegn pajada ina indemnisaziun u ina bunificaziun, fa l'uffizi valair ils dretgs   dal chantun visavi l'autura u visavi l'autur dal delict. 2 … *  Art.  8 Utilisaziun a favur da la persuna donnegiada 1 Per  la  decisiun  tenor  l'artitgel 73 alinea 3  CP1) è  cumpetenta  la  derschadra  u  il  derschader che ha giuditgà la chaussa penala sco ultim. * 2 La  procedura  sa  drizza  confurm al  senn  tenor  las  disposiziuns  dal  cudesch  da  procedura civila2) davart la procedura summara. 3 Cunter questa decisiun ha la persuna donnegiada il dretg da far in'appellaziun tenor  las disposiziuns dal cudesch da procedura penala3). *  Art.  9 Entrada en vigur 1 Questa ordinaziun entra retroactivamain en vigur il 1. da schaner 1993.  1) CS 311.0 2) CS 272 3) CS 312.0  2    http://db.clex.ch/link/Bund/312.0/rm http://db.clex.ch/link/Bund/272/rm http://db.clex.ch/link/Bund/311.0/rm    549.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 01-10-1993 01-01-1993 relasch emprima versiun - 15-06-2006 01-01-2007 Art. 6 al. 1 midada 2006, 5019 15-06-2006 01-01-2007 Art. 6 al. 2 aboliziun 2006, 5019 15-06-2006 01-01-2007 Art. 7 al. 2 aboliziun 2006, 4266 16-06-2010 01-01-2011 Art. 8 al. 1 midada 2010, 4806 16-06-2010 01-01-2011 Art. 8 al. 3 midada 2010, 4806 19-10-2011 01-12-2012 Art. 1 al. 4 midada - 18-11-2014 01-01-2016 Art. 1 al. 1 midada 2014-029 18-11-2014 01-01-2016 Art. 1 al. 2 midada 2014-029 18-11-2014 01-01-2016 Art. 1 al. 3 midada 2014-029 18-11-2014 01-01-2016 Art. 1 al. 4 aboliziun 2014-029   3     549.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 01-10-1993 01-01-1993 emprima versiun - Art. 1 al. 1 18-11-2014 01-01-2016 midada 2014-029 Art. 1 al. 2 18-11-2014 01-01-2016 midada 2014-029 Art. 1 al. 3 18-11-2014 01-01-2016 midada 2014-029 Art. 1 al. 4 19-10-2011 01-12-2012 midada - Art. 1 al. 4 18-11-2014 01-01-2016 aboliziun 2014-029 Art. 6 al. 1 15-06-2006 01-01-2007 midada 2006, 5019 Art. 6 al. 2 15-06-2006 01-01-2007 aboliziun 2006, 5019 Art. 7 al. 2 15-06-2006 01-01-2007 aboliziun 2006, 4266 Art. 8 al. 1 16-06-2010 01-01-2011 midada 2010, 4806 Art. 8 al. 3 16-06-2010 01-01-2011 midada 2010, 4806  4     	Art. 1 Post da cussegliaziun 	Art. 2 Indemnisaziun e bunificaziun, cumpetenza 	Art. 3 Dumonda 	Art. 4 Scleriment dals fatgs 	Art. 5 Procedura 	Art. 6 Meds legals 	Art. 7 Dretgs visavi l'autura u l'autur dal delict 	Art. 8 Utilisaziun a favur da la persuna donnegiada 	Art. 9 Entrada en vigur  		2018-06-06T03:24:29+0200 	"7001 Chur" 	"Gesetzessammlung Kanton Graubünden"